OpenLLM-France/wikimedia huggingface dataset:
# Berdeak (Euskal Herria)

Berdeak euskal alderdi politiko ekologista izan zen. Espainiako Los Verdes konfederazioan sartuta zegoen eta Iparraldeko Euskal Herriko Berdeak - Les Verts du Pays Basque alderdiarekin senidetu zen. Eremua Hego Euskal Herria bazen ere, emaitzak Gipuzkoa eta Bizkaian lortu zituen. 2011n Equo alderdian integratu ziren.

## Historia

Berdeak alderdiaren oinarriak 1990ean sortutako Euskal Herriko Berdeak-Euskal Berdeak alderdian daude, Espainiako Los Verdes konfederazioan sartuta zegoela.
1992an, 1990eko Eusko Legebiltzarrerako hauteskundetan zerrendaburua zen Juantxo Domínguezek alderdia utzi eta, zenbait kidekin batera, Berdeak sortu zuen. 1992ko ekainaren 16an erroldatu eta egoitza Donostian jarri zuten. Egungo bozeramaleak Florent Marcellesi (Bilbon) eta Iñigo Agirre Arrieta (2007. urtetik Mutrikuko ziegotzia dena) dira.

## Emaitzak

Lehendabizikoz 1993ko Espainiar Hauteskunde Orokorretan hartu zuten parte. 1994an Ezker Batuarekin batera Eusko Legebiltzarrerako hauteskundetan parte hartu eta 6 eserleku lortu zituzten, horietako bat Juantxo Domínguez.
1995ean berriro Ezker Batuarekin batera Udal eta Foru Hauteskundetan hartu zuten parte. Araban eta Gipuzkoan batzarkide bana lortu zituzten. Euskal Herriko Berdeak, oraindik Espainiako Los Verdes konfederazioan sartuta zegoela, ez zuen parte hartu.
1995ean Berdeak alderdiak Los Verdes birsortzeko Granadako Kongresuan hartu zuen parte. Los Verdes konfederazioa bihurtu eta Berdeak konfederazioa osatzea erabaki zuen. Euskal Herriko Berdeak horrela desagertu eta alderdikideak Berdeak sartu ziren.
1998ko Eusko Legebiltzarrerako hauteskundetan Ezker Batuarekin aurkeztu bazen ere, Berdeak 1999ko Udal eta Foru Hauteskundetan eta Europar Hauteskundetan bakarrik aurkeztu zen. Azken hauteskunde hauetan eserleku bat lortzekotan izan ziren. 2000ko Espainiar Hauteskunde Orokorretan bakarrik izan ziren.
1999an, notario-aktaren bitartez, Ezker Batuarekin izandako aliantza bukatu zuten. Ezker Batuak Ezker Batua-Berdeak izena mantendu bazuen ere, ez zituen Berdeak alderdiaren kideak izan. Hortik aurrera, saiatu ziren Berdeak izena kentzea.
2004an ez ziren Europar Hauteskundetan aurkeztu, Los Verdesek PSOErekin akordio bat sinatu zuelako.
2005eko Eusko Legebiltzarrerako hauteskundetan Berdeak eta Zezenketen Aurkako eta Animalien Aldeko Alderdiak sortu zuten koalizioak 4.049 boto (%0,30a) lortu zituen, eserlekurik ez.
2007ko Foru eta Udal Hauteskundetan, Berdeak bakarrik izan zen. Zenbait udalerritan, tartean Sopelan, Getxon eta Mutrikun, bertako zerrendekin batera joan zen. Foru Hauteskundetan %1,5a lortzeaz gainera, Mutrikun hiru zinegotzi (botoen %25a) eta Sopelan bat (botoen %5,7a) lortu zituzten. Getxon botoen %3,3a eta Bilbon %0,86a lortu zuten.
2008ko Espainiar Hauteskunde Orokorretan bere kabuz 6.434 boto (%0,57a) lortu zituzten eta 2009ko Eusko Legebiltzarrerako hauteskundetan 5.531 (%0,54a).
2011n Equo alderdian integratu ziren.

## Erreferentziak

* ↑ www.berdeak.org
* ↑ www.berdeak.org

## Kanpo-estekak

* Datuak: Q3326995
# Berdantza musugorri

Berdantza musugorria (Emberiza bruniceps) Emberiza generoko animalia da. Hegaztien barruko Emberizidae familian sailkatua dago.

## Erreferentziak

* ↑ (Ingelesez) IOC Master List

## Ikus, gainera

* Emberiza
* Emberizidae

## Kanpo estekak

* World Bird Names
* Datuak: Q547159
* Multimedia: Emberiza bruniceps / Q547159
* Espezieak: Emberiza bruniceps
# Berdeak!

    Artikulu hau Belgikako Berdeak alderdiari buruzkoa da; beste esanahietarako, ikus «Berdeak».
Berdeak! (nederlanderaz: Groen!, ɣruːn ahoskatua) Flandriako alderdi ekologista bat da. Bertoko alderdi txikiena da, eserleku bakarrarekin. Bere valoniar baliokidea Ecolo da.

## Historia

Agalev mugimenduarekin hasi zen alderdia, 1970eko hamarkadan. Agalev (Anders Gaan Leven) Era ezberdinean bizitzen hasi esan nahi du. Alderdiaren lehen urteetan mugimendu katoliko-ekologista bat zen, jesuita batek sortuta. 1980ko hamarkadan alderdiak emaitza hobeak lortzen hasi zen eta 1999n 9 eserlekuak lortu zuen ordezkarien kameran, inoiz izandako emaitza onena, eta lehen aldiz gobernuan sartu ziren, beste lau alderdiekin. 2003ko hauteskundeetan jasandako porrotaren ondoren izena Groen!era aldatu zen.

## Emaitzak sorreratik

| Year | Ordezkarien kamera | Senatua | Parlamentu europarra | Flandriako parlamentua | Bruselako parlamentua | Kabinetea | Alderdiburua |
| 1979 | 0 | 0 | 0 | n/a | n/a | Parlamentutik kanpo | Ezezaguna |
| 1980 | 0 | 0 | 0 | n/a | n/a | Parlamentutik kanpo | Ezezaguna |
| 1981 | 2 | 1 | 0 | n/a | n/a | Oposizioa | Ezezaguna |
| 1982 | 2 | 1 | 0 | n/a | n/a | Oposizioa | Ezezaguna |
| 1983 | 2 | 1 | 0 | n/a | n/a | Oposizioa | Ezezaguna |
| 1984 | 2 | 1 | 1 | n/a | n/a | Oposizioa | Ezezaguna |
| 1985 | 4 | 2 | 1 | n/a | n/a | Oposizioa | Ezezaguna |
| 1986 | 4 | 2 | 1 | n/a | n/a | Oposizioa | Ezezaguna |
| 1987 | 6 | 3 | 1 | n/a | n/a | Oposizioa | Ezezaguna |
| 1988 | 6 | 3 | 1 | n/a | n/a | Oposizioa | Ezezaguna |
| 1989 | 6 | 3 | 1 | na | 1 | Oposizioa | Ezezaguna |
| 1990 | 6 | 3 | 1 | na | 1 | Oposizioa | Ezezaguna |
| 1991 | 7 | 5 | 1 | na | 1 | Oposizioa | Ezezaguna |
| 1992 | 7 | 5 | 1 | na | 1 | Oposizioa | Ezezaguna |
| 1993 | 7 | 5 | 1 | na | 1 | Oposizioa | Ezezaguna |
| 1994 | 7 | 5 | 1 | na | 1 | Oposizioa | Ezezaguna |
| 1995 | 5 | 1 | 1 | 7 | 0 | Oposizioa | Ezezaguna |
| 1996 | 5 | 1 | 1 | 7 | 0 | Oposizioa | Ezezaguna |
| 1997 | 5 | 1 | 1 | 7 | 0 | Oposizioa | Jos Geysels |
| 1998 | 5 | 1 | 1 | 7 | 0 | Oposizioa | Jos Geysels |
| 1999 | 9 | 3 | 2 | 12 | 1 | Magda Aelvoet | Jos Geysels |
| 2000 | 9 | 3 | 2 | 12 | 1 | Magda Aelvoet | Jos Geysels |
| 2001 | 9 | 3 | 2 | 12 | 1 | Magda Aelvoet | Jos Geysels |
| 2002 | 9 | 3 | 2 | 12 | 1 | Magda Aelvoet | Jos Geysels |
| 2003 | 0 | 0 | 2 | 12 | 1 | Parlamentutik kanpo | Dirk Holemans |
| 2004 | 0 | 0 | 1 | 6 | 1 | Parlamentutik kanpo | Vera Dua |
| 2005 | 0 | 0 | 1 | 6 | 1 | Parlamentutik kanpo | Vera Dua |
| 2006 | 0 | 0 | 1 | 6 | 1 | Parlamentutik kanpo | Vera Dua |
| 2007 | 4 | 1 | 1 | 6 | 1 | Ezezaguna | Vera Dua |

## Kanpo estekak

* (Nederlanderaz) Webgune ofiziala
* Datuak: Q513521
* Multimedia: Groen (party) / Q513521
# Berdeak (Frantzia)

    Artikulu hau Frantziako Berdeak alderdiari buruzkoa da; beste esanahietarako, ikus «Berdeak».
Berdeak (Les Verts) Frantziako alderdi politiko ekologista eta ezkertiarra da. 1984an sortu zuten.
Europako Alderdi Berdearen kide da.

## Ikus, gainera

* Les Verts du Pays Basque-Euskal Herriko Berdeak

## Kanpo estekak

* Datuak: Q743390
* Multimedia: Les Verts (France) / Q743390
# Bellflower udalerria, McLean konderria (Illinois)

Bellflower udalerria Ameriketako Estatu Batuetako Illinois estatuko udalerri bat da, McLean konderrian. Azken zentsuaren arabera 541 biztanle zituen, 48.7 milia karratu (126 km$^2$) eremuan.

## Ekonomia

2020ko zentsuaren arabera, Bellflower udalerrian 224 etxebizitza zeuden. Per capita diru-sarrerak 33.354 estatubatuar dolar ziren.

## Kanpo estekak

* Datuak: Q4883987
# Bellignat

Bellignat Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q210917
* Multimedia: Bellignat / Q210917
# Bellidoita

Bellidoita sulfuro motako minerala da.

## Ezaugarriak

Bellidoita sulfuro mineralaren formula kimikoa hau da: ${\ce {Cu2Se}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 1,5 - 2 da.

## Erreferentziak

* 1 2 (Ingelesez) «Bellidoite: Mineral information, data and localities.» www.mindat.org (Noiz kontsultatua: 12-05-2019).
# Bellfountain (Oregon)

Bellfountain Ameriketako Estatu Batuetako erroldak esleitutako leku bat da. Benton konderrian kokatuta dago, Oregon estatuan. 74 biztanle ditu, 3,4 kilometro koadroko azaleran banatuta.

## Ikus, gainera

* Benton konderria

## Kanpo estekak

* Datuak: Q4883986
* Multimedia: Bellfountain, Oregon / Q4883986
# Bellheim

Bellheim Alemaniako udalerria da. Renania-Palatinatua estatuan dago, [[Germersheim (barrutia)|Germersheim]] barrutian. 2014an 8.411 biztanle zituen 20,44 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q552382
* Multimedia: Bellheim / Q552382
# Bellicourt

Bellicourt Ain departamenduko Frantziako udalerria da, Rhône-Alpeak eskualdean.

## Ikus, gainera

* Aisne departamenduko udalerrien zerrenda

## Kanpo estekak

* Datuak: Q274699
* Multimedia: Bellicourt / Q274699
# Blanca Errázuriz

Blanca Elena Errázuriz Vergara (Viña del Mar, 1894ko apirilaren 9a - ibid., 1940ko martxoaren 20a) txiletar aristokrata bat izan zen, Bianca de Saulles bezala ere ezaguna. Blancak bere lehen senarra izan zen John de Saulles enpresaburu estatubatuarra hil zuen. Hilketa kasu mediatiko bat izan zen Estatu Batuetan, Raoul Walshen egokitzapen batean pantaila handira ere iritsiz.

## Bere bizitza eta ezkontza

Blanca Errázuriz Viña del Mar-en jaio zen, eta Guillermo Errázuriz Urmenetaren alaba zaharrena zen, Errázuriz euskal jatorriko familia kidea zena, meatzaritzako magnatea, eta alabak bi urte baino ez zituela hil zen. Bere ama, Blanca Vergara Álvarez, José Francisco Vergararen alaba zen, ingeniaria, diputatua, kazetaria, idazlea, Gerra ministroa Ozeano Bareko Gerran, Viña del Mar-eko sortzailea eta Quinta Vergararen jabea. Erresuma Batuko Londres hiriko Bihotz Sakratuen komentuan egin zituen ikasketak.

## Kanpo estekak

* Datuak: Q4924757
* Multimedia: Blanca Errázuriz / Q4924757
# Blanca García Manzanares

Blanca García Manzanares (Gasteiz, 1946ko ekainaren 25a) nafar politikaria da. Lanbidez gizarte-langilea, lau legegintzaldiz Espainiako diputatua izan zen.
# Blanca Fernández Ochoa

Blanca Fernández Ochoa (Madril, 1963ko apirilaren 22a - Guadarrama mendilerroa, 2019ko abuztu edo iraila) espainiar eskiatzaile alpinoa izan zen. 1980-1992 bitartean, lau aldiz lehiatu zen Neguko Olinpiar Jokoetan, eta brontzezko domina erdietsi zuen 1992koetan.

## Erreferentziak

* ↑ Ortega Dolz, Patricia; Peinado, Fernando. Hallado el cadáver de Blanca Fernández Ochoa en la sierra de Guadarrama después de 11 días desaparecida. El País egunkaria, 2019ko irailak 4, elpais.com (Noiz kontsultatua: 2019-09-05).
* Datuak: Q272494
* Multimedia: Blanca Fernández Ochoa / Q272494
# Blanca Eekhout

Blanca Rosa Eekhout Gómez (Acarigua, Venezuela, 1968ko urtarrilaren 6a) arteetan lizentziatua eta politikari Venezuelarra da. 2024an, Komunen Garapenerako Batzorde Iraunkorreko (2021ean sortua) presidentea da Asanblea Nazionalean eta Herri Boterearen Legeak Eraldatzeko Batzorde Bereziko presidentea, Komunikazio eta Informazio ministroa izan zen (2009-2010), Emakumea eta Genero Berdintasunerako ministroa (2016-2018), TVVko sortzaileetako bat eta Catiako presidentea. Parlamentari gisa, Venezuelako Asanblea Nazionaleko bigarren presidenteordea izan zen 2011-2015 legegintzaldian.

## Biografia

Acariguan (Portugal) jaio zen, 1968ko urtarrilaren 6an. Batxilergoko bigarren mailako ikasketak egin zituen bere jaioterriko Jose Antonio Páez Lizeoan, eta goi-mailako ikasketak egin zituen Venezuelako Unibertsitate Zentralean, Arteetan Lizentziaduna eta Zinema Aipamena.Eekhout 1989an atxilotu zuten Karakazoan arpilatzeak eragiteagatik.
Graduko lan berezia egin zuen: Cine de Barrio: El Manicomio komunitateko zineklubak Gabriela González Fuentesekin batera egindako ikus-entzunezko diskurtsoa.
Ondoren, Venezuelako Alderdi Sozialista Batuan (PSUV) sartu zen, eta Venezuelako Errepublika Bolivartarreko presidente Hugo Chavezen kolaboratzaile estua izan zen. Komunikazio eta Informazio ministroa izan zen 2009ko apirilaren 16tik 2010era arte, Jesse Chaconen ordez..
2010ean bere alderdiak aukeratu zuen, irailaren 26ko legebiltzarrerako hauteskundeetarako Portuguesa estatuak zerrendatutako boto bidezko plantxaren buru izateko. 2011n bere kurtsoa bete ondoren, Legebiltzarreko bigarren presidenteorde izendatu zuten, 2015eko urtarrilera arte..
Simon Bolivar (GPPSB) Polo Patriotiko Handiaren Koordinatzaile Nazionala eta Venezuelako Alderdi Sozialista Batuko (PSUV) Aliantza eta Gizarte Mugimenduen Arloko Presidenteordea da.
Mercosurreko parlamentari izan zen 2013 eta 2015 artean. [8] 2016an Emakumearentzako eta Genero Berdintasunerako Herri Boterearen ministro izendatu zuten..

## Erreferentziak

* ↑ http://globovision.com/article/designan-a-blanca-eekhout-como-ministra-de-comunas
* ↑ «Leer epal 16 febrero 3 de 2013» Revista Épale CCS (16): 6. 2013-02-03.
* ↑ Blanca Eekhout, nueva ministra de Comunicación de Venezuela. .
* ↑ «Blanca Eekhout presidirá el Ministerio de la Mujer» 2001 1 de octubre de 2016.
* 1 2 Blanca Eekhout asume el Ministerio de la Mujer en sustitución de Gladys Requena. .
* ↑ Álvarez Campos, Yarexi. (1 de octubre de 2016). Estos son los perfiles de los nuevos cinco ministros. .

## Kanpo estekak.

* Elkarrizketa, Jokoan dago Venezuela berriro kolonia izatea Berria, 2024.07.24
* Datuak: Q4120959
* Multimedia: Blanca Eekhout / Q4120959
# Bernardino Rivadavia

Bernardino Rivadavia (Buenos Aires, 1780ko maiatzaren 20a - Cádiz, Espainia, 1845eko irailaren 2a) argentinar politikaria izan zen. 1826-1827 bitartean Río de la Platako Probintzia Batuetako presidentea, alegia Argentinako Errepublikako lehen presidentea, izan zen.

## Biografia

Ingelesen aurka borrokatu zen Buenos Airesen 1806an, eta Argentinako independentziaren aldeko batzordeko idazkari egin zuten 1810ean. 1811n batzordeko buruzagi nagusi bihurtu zen, eta haren aginduetara eratu zen La Platako gudarostea, desegin ziren espainiarrek ezarritako gorteak, prentsa-askatasuna aldarrikatu eta esklabotza kendu zen.
1814an Europara jo zuen, Río de la Platako Probintzia Batuen alde, britainiarren laguntza eske. Sozialismo utopikoaren ideiak ezagutu zituen Europan, eta Amerikan ildo horretako neurriak bideratzeko erabakia hartu zuen. 1821ean itzuli zen Argentinara, gobernuko ministro gisa. Gizarte-alorrean, Elizaren pribilegioak murriztu eta laborariak lurren jabe egitea erraztu zuen; politikan, hauteskunde-bidezko ordezkaritza bat abiarazi zuen, eta kultura-alorrean Buenos Airesko Unibertsitatea sortu zuen.
Río de la Platako Probintzia Batuetako lehendakari egin zuten 1826an, batasunerako konstituzio berria aldarrikatu ondoren. Halaz ere, 1827an utzi behar izan zuen kargua, batasun berri haren joera zentralistaren aurka, Buenos Airestik kanpoko herrialdeetan altxatu ziren federalisten eta geroko Uruguaiko lurrak beretzat nahi zituen Brasilen aurkako gerretan buru ezin emanik zegoela. Europara joan zen, eta 1834an itzuli bazen ere, betikoz utzi behar izan zuen ondoren sorterria, epaiketa baten ondoren. Brasila joan zen, lehenengo, eta Espainiara ondoren.
1880. urtean aldarrikatu zuen Argentinako gobernuak haren oroimena, eta ordudanik da maiatzaren 20a, Rivadaviaren jaioteguna, jaieguna Argentina osoan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q188891
* Multimedia: Bernardino Rivadavia / Q188891
# Bernardino de Sahagún

Bernardino de Sahagún (Sahagún, Leongo Erresuma, 1500 - Mexiko, 1590eko otsailaren 5a) espainiar elizgizona eta historialaria izan zen.

## Bizitza

Amerikako (Nueva Españako) biztanleen kultura, erlijioa eta ohiturei buruzko liburu bat azteken hizkuntzan idazteko eskatu zion Francisco del Toral gobernariak (1557). Hieroglifiko bidezko idazkera hautatu zuen, eta hala sortu zen Historia general de las cosas de la Nueva España, amerindiarren ohiturak, kultura eta historia ezagutzeko ezinbesteko ikerlana (1830 inguruan argitaratua).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q379972
* Multimedia: Bernardino de Sahagún / Q379972
# Bernardino de Campos

Bernardino de Campos Brasilgo udalerri bat da, São Pauloko estatuan kokatua. 11.607 biztanle ditu 244,158 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q920204
* Multimedia: Bernardino de Campos (São Paulo) / Q920204
# Bernardino de Melgar

Bernardino Melgar Abreu (Arrasate, 1864ko urriaren 15a - Madril, 1942ko urtarrilaren 11) avilatar aristokrata, politikaria eta bildumagilea izan zen. 1893tik aurrera Benavitesko markesa eta 1910etik aurrera San Juan de Piedras Albaseko markesa izan zen. Alderdi Liberal-Kontserbadorearen kidea, diputatua izan zen.
1918an Historiaren Errege Akademian sartu zen. Humanista gisa, Teresa Jesusenaren figura, tauromakia, etnografia eta Ávilako historia aztertu zituen.
* Datuak: Q11909119
* Multimedia: Bernardino de Melgar y Abreu / Q11909119
# Bernardita

Bernardita sulfogatzen taldeko minerala da.

## Ezaugarriak

Bernardita elementu kimiko mineralaren formula kimikoa hau da: TlAs₅S₈.

## Erreferentziak

* 1 2 (Ingelesez) «Bernardit: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3638749
# Bernardino Telesio

Bernardino Telesio (Cosenza (Italia), 1509 – Cosenza, 1588ko urriaren 2a) Errenazimentuko filosofo naturalista bat izan zen. Unibertsitatea utzi egin zuen, aristotelismo eta eskolastizismoaren murrizketetatik askatu nahian. Metafisikarekin kritikoa izan zen guztiz eta enpirismoaren aldeko jarrera hartu zuen. Besteak beste, Giordano Bruno, Francis Bacon eta Thomas Hobbesengana izan zuen eragina. Bere ekarpenak nabarmenak dira kosmologian, psikologian eta zentzumenen teoriaren arloan.

## Erreferentziak

* ↑ (Ingelesez) «Bernardino Telesio» The Stanford Encyclopedia of Philosophy.
* Datuak: Q457986
* Multimedia: Bernardino Telesio / Q457986
# Bernardo Alberro

Bernardo Alberro Anabitarte (Astigarraga, 1927ko apirilaren 17a) euskal musikagile, olerkari eta akordeoi-jotzailea da. Gaur egun eta aspalditik Ordizian bizi da eta "Ordiziarrak gera" ereserkiaren konposatzailea izateagatik ezaguna da.
16 urte zituela lan istripu baten ondorioz ikusmena galdu eta akordeoia jotzeari ekin zion, honela, Donostiako Victoria Eugenia antzokian osptatutako musika txapelketa batera aurkeztu eta bigarren sailkatu zen. Beste hainbat lehiaketara aurkeztu eta postu nabarmenak lortu zituen.
Gipuzkoako irratsaio eta antzoki askotan kantautore gisa emanaldiak eman ditu. Berak konposatutako musikalanen artean "Astigarraga" ereserkia eta "Astigarraga" eta "Ergobia" kalejirak daude. Ordizia, Oñati eta Irungo musika bandek maiz bere musikalanak jo ohi dituzte.
Arabako Zalduondo eta Ulantzi eta Gipuzkoako Olaberriako Udalek omenaldiak egin dizkiote.
2013ko uztailaren 22an, Ordiziako Udalak nahiz Herriak omenaldia egin zion eta Santa Ana Jaietako txupinazoa jaurti zuen.

## Erreferentziak

* ↑ "...Hamasei urte zituenean, lan-istripu bat zela eta ikusmena galdu zuen eta ondorioz esku soinua ikasteari ekin zion.", Bernardo Alberro, Astigarragako Udala
* ↑ El conocido compositor y acordeonista Bernardo Alberro será el encargado de lanzar el txupinazo que dará inicio a las fiestas de Santa Ana. 2013, Ordiziako Udala (Gaztelaniaz)

## Kanpo estekak

* Bernardo Alberro, Astigarragako Udala (Gaztelaniaz)
* Homenaje popular a Bernardo Alberro. 2014ko urriaren 9a, Diariovasco.com (Gaztelaniaz)
* Datuak: Q64159578
# Bernardo Alcalde

Faltzesko Ikaslea, jaiotzako izen-deiturez Bernardo Alcalde Merino (Faltzes, Nafarroa, 1709 - ?) zezenketari ospetsua eta apaiza izan zen. Gaztetan izan zen zezenketari, eta grabatu bat eskaini zion Goya margolariak La Tauromaquia izeneko sailean. Gizon heldua zela egin zen apaiz.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12257766
# Bernardino Tirapu kalea (Iruñea)

Bernardino Tirapu kalea Nafarroako Iruñea hiriburuko etorbide edo hiribide bat da. Errotxapeako ipar-hego ardatz, kale edo hiribide nagusia da.

## Izena

Izena Bernardino Tirapu (1884-1964) leitzar medikuaren omenez darama.

## Kokalekua

Arrotxapea auzo guztia hego-iparreko norantzan behetik-goruntz zeharkatzen du, Arrotxapeako zubiaren pareko biribilgunean hasi eta auzoaren iparraldeko amaieran amaitzen da, Rodrigo Ximenez de Rada kaleak eta Pedro Ursua kaleak bat egiten duten biribilgunean.

## Garraiobide publikoa

Iruñerriko Eskualdeko Hiri Garraioaren autobus zerbitzuaren linea hauek etorbide honetan geltokiak dituzte:

## Kanpo estekak

* Datuak: Q25479192
# Benji, Zax & the Alien Prince

Benji, Zax & the Alien Prince (euskaraz Benji, Zax eta Estralurtar Printzea) AEBetako zientzia-fikziozko telesail bat da. Joe Camp ekoizleak sortu eta Hanna-Barbera ekoiztetxeak ekoiztu zuen. 1983ko irailaren 17tik abenduaren 17ra CBS katean aireratu zen. 13 atal izan zituen.
1980ko hamarkadaren bigarren erdialdean ETB1ean euskaraz aireratu zen.

## Argumentua

Oharra: Atal honek istorio osoa edo amaiera argitzen du.
Printzetxo estralurtar bat eta Zax izeneko bere robot hegalari leiala Lurrera iritsi dira. Bertan, agure batekin topo egin, eta haren txakurra den Benjik beren etxerako bidean lagunduko ditu. Baina bidean, Lurrera printzea atzeman asmoz ailegatu diren gaizkile estralurtar batzuei ere aurre egin beharko diete, haiek ere Zaxen antzeko robot hegalari bat dute, baina kasu honetan gaiztoa da.

## Kanpo estekak

* Benji, Zax & the Alien Prince telesailaren hasiera eta doinua ikusgai eta entzungai. Youtube.com (Ingelesez)
* IMDBko fitxa irakurgai (Ingelesez)
* Datuak: Q3657905
# Benken (Zürich)

    Artikulu hau Züricheko udalerriari buruzkoa da; beste esanahietarako, ikus «Benken».
Benken Suitzako udalerria da. Zürich kantonamenduan dago, Andelfingen barrutia barrutian. 2014an 857 biztanle zituen 5,66 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q70171
* Multimedia: Benken / Q70171
# Benjamín Zeledón

Benjamin Francisco Zeledon Rodriguez (La Concordia, Jinotegako departamendua, Nikaragua, 1879ko urriaren 4a - 1912ko urriaren 4a) politiko liberal eta militar nikaraguarra izan zen. Kargu desberdinan izan zituen, besteak beste Managuako alkate eta Gerrateko Ministroa.
Ameriketako Estatu Batuetako tropei eta gobernu kontserbadorearen aurka borrokatu zen Masayan. Hiritik galtzaile irten ostean, tropa kontserbadoreekin izandako borroka batean hil zen urriaren 4ean.
Bere heriotzak Augusto César Sandino asko inpresionatu zuen, eta inperialismo amerikarraren aurkako borrokan bultzatu zuen.

## Kanpo estekak

* Datuak: Q817778
# Benkovce

Benkovce Eslovakiako udalerri bat da, Vranov nad Topľouko barrutian kokatuta. 8,24 km²ko azalera du eta 543 biztanle 2017ko datuen arabera.

## Historia

Idatzizko lehen aipamena 1363. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q254051
* Multimedia: Benkovce / Q254051
# Benkelman (Nebraska)

Benkelman Nebraskako hiri bat da. Dundy konderrian kokatua dago. 2010ean 953 biztanle zituen, 2,08 kilometro koadrotan banatuta.

## Ikus, gainera

* Dundy konderria

## Kanpo estekak

* Datuak: Q963128
* Multimedia: Benkelman, Nebraska / Q963128
# Benken

Benken Suitzako udalerri hauek izan daiteke:
* Benken (Sankt Gallen)
* Benken (Zürich)
# Benken (Sankt Gallen)

    Artikulu hau Sankt Gallengo udalerriari buruzkoa da; beste esanahietarako, ikus «Benken».
Benken Suitzako udalerria da. Sankt Gallen kantonamenduan dago, See-Gaster barrutia barrutian. 2014an 3,025 biztanle zituen 16,48 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67227
* Multimedia: Benken SG / Q67227
Glarus Nord Schänis Schübelbach Tuggen Uznach Kaltbrunn Reichenburg
# Benld (Illinois)

Benld Illinoiseko hiri bat da. Macoupin konderrian kokatua dago. 2010ean 1.556 biztanle zituen, 2,75 kilometro koadrotan banatuta.

## Ikus, gainera

* Macoupin konderria

## Kanpo estekak

* Datuak: Q575926